## Odluka o održavanju vojnih vježbi pripadnika oružanih snaga Republike Hrvatske i oružanih snaga drugih država tijekom 2007. godine

### NN 133/2006 (11.12.2006.), Odluka o održavanju vojnih vježbi pripadnika oružanih snaga Republike Hrvatske i oružanih snaga drugih država tijekom 2007. godine

# HRVATSKI SABOR

**3010**

Na temelju članka 6. stavka 2. podstavka 6. Zakona o obrani (»Narodne novine«,
br. 33/02. i 58/02.), Hrvatski sabor na sjednici održanoj 8. prosinca 2006.,
donio je

## ODLUKU

### O ODRŽAVANJU VOJNIH VJEŽBI PRIPADNIKA ORUŽANIH SNAGA REPUBLIKE HRVATSKE I ORUŽANIH SNAGA DRUGIH DRŽAVA TIJEKOM 2007. GODINE

I.

Odobrava se održavanje međunarodnih vojnih vježbi pripadnika Oružanih snaga
Republike Hrvatske i pripadnika oružanih snaga drugih država tijekom 2007.
godine na teritoriju Republike Hrvatske:
1. Bilateralna vojna vježba »GUARDEX 07« s pripadnicima oružanih snaga
Sjedinjenih Američkih Država koja će se održati na vojnom poligonu »Gašinci«.
– Provedba planirana u svibnju 2007.
2. Multilateralna vojna vježba »ADRIATIC SWORD 07« s pripadnicima oružanih snaga
Sjedinjenih Američkih Država i oružanih snaga Republike Italije u zračnom
prostoru sjevernog i srednjeg Jadrana.
– Provedba planirana u travnju 2007.
3. Multilateralna vojna vježba zaštite i spašavanja »IDASSA 07« s pripadnicima
oružanih snaga država članica NATO-a i Partnerstva za mir na području Zadarske
županije.
– Provedba planirana u svibnju 2007.
4. Multilateralna vojna vježba »ADRIATIC EAGLE 07« s pripadnicima oružanih snaga
zemalja potpisnica Američko-jadranske povelje na vojnom poligonu »Eugen
Kvaternik« u Slunju.
– Provedba planirana u rujnu 2007.
5. Multilateralna vojna vježba »NOBLE MIDAS 07« s pripadnicima oružanih snaga
država članica NATO-a na području srednjeg i južnog Jadrana.
– Provedba planirana u listopadu 2007.
6. Multilateralna vojna vježba »LOGEX 07« s pripadnicima oružanih snaga zemalja
potpisnica Američko-jadranske povelje u Taktičkom simulacijskom središtu u
Zagrebu.
– Provedba planirana u prosincu 2007.

II.

Odobrava se sudjelovanje pripadnika Oružanih snaga Republike Hrvatske u
međunarodnim vojnim vježbama tijekom 2007. izvan teritorija Republike Hrvatske:
1. Multilateralna vojna vježba »ADRION-CAX 07«, koja će se održati u Republici
Grčkoj.
– Provedba planirana u siječnju 2007.
2. Multilateralna vojna vježba »CENCOOP CAX 07« koja će se održati u Republici
Rumunjskoj.
– Provedba planirana u ožujku 2007.
3. Multilateralna vojna vježba »CENTRIFUGAL FORCE/COMBINED ENDEAVOR 07«, koja će
se održati u Saveznoj Republici Njemačkoj i Republici Armeniji.
– Provedba planirana u svibnju 2007.
4. Multilateralna vojna vježba »ADRION 07 – LIVEX« koja će se održati u
Republici Italiji.
– Provedba planirana u lipnju 2007.
5. Multilateralna vojna vježba »MEDCEUR 07«, koja će se održati u Republici
Moldaviji.
– Provedba planirana u srpnju 2007.
6. Multilateralna vojna vježba »COOPERATIVE MARLIN 07«, koja će se održati u
Republici Ukrajini.
– Provedba planirana u rujnu 2007.

III.

Ova Odluka stupa na snagu danom objave u »Narodnim novinama«.

Klasa: 803-04/06-01/02
Zagreb, 8. prosinca 2006.

HRVATSKI SABOR
Predsjednik
Hrvatskoga sabora
**Vladimir Šeks,** v. r.

Odluka, NN 133/2006-3010
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)